als_Latn dik_Latn sag_Latn
Java 39
Gati jeni aty. Dita D për ju po afron, tani më shumë se kurrë. Bebja juaj më nuk mund ta durojë hapësirën e vogël brenda barkut tuaj.
Ajo peshon mbi 3 kg, por është e vështirë të përcaktohet pesha duke shikuar vetëm nga pamja e jashtme.
Meshkujt janë të prirë për të peshuar më shumë se femrat. Bebja juaj po vazhdon të bëj lidhjet e neuroneve, por ato do të vazhdojnë edhe pas lindjes.
Bebja juaj ka flokë e thonj, të cilët në shumë raste duhet të prehen pas lindjes pasi mund të shkaktojnë lëndime.
Verniks e lanugo nuk ka më, është zhdukur në lëngun amniotik të cilët ia ka ndryshuar tani ngjyrën.
Bebja juaj, sikurse ju, tani është gati për ta kryer procedurën e lindjes.
Ndryshimet te ju
Tani sigurisht se jeni duke marrë shumë telefonata nga familjarët e miqtë të cilët po ju pyesin nëse keni lindur ende.
Bëni mirë që t’i injoroni ato telefonata. Humbni kohën duke shikuar TV, duke lexuar apo duke ecur. Kjo relakson mendjen dhe trupin tuaj.
Shenjat e lindjes janë gjëja që ju shqetëson më së shumti. Ju duhet të telefononi mjekun tuaj nëse përjetoni këto:
- Lëshimi-derdhja e ujit – Sasia mund të mos jetë sikurse në filma. Por, nëse jeni në javën e 39-të dhe keni ujë që shkon poshtë, atëherë kjo do të thotë se qesja amniotike është qarë dhe ju po i drejtoheni lindjes.
- Kontraksionet e rregullta dhe të pandërprera – Nëse ju shtrëngon barku dhe kjo ndodh në mënyrë të përsëritur, filloni t’i kalkuloni kontraksionet. Nëse ato vijnë shpesh dhe koha mes tyre është e shkurtër, jeni futur në procesin e pakthim të lindjes.
Kur jeni në javën e 39-të dhe nuk keni këto shenja, mos u brengosni. Nënat që lindin për herë të parë zakonisht shkojnë deri në javën e 41-të, ndërsa ato që kanë fëmijën e dytë në përqindje më të madhe deri në javën e 40-të.
Koha e lindjes është e paparashikueshme. Përderisa disa femrave iu duhet ditë apo javë të lindin pas dilatimit, disa të tjera mund të dilatohen nga 0 në 10 cm për pak orë.
Ta ndihmojnë procesin e lindjes
Tani që jeni në javën e 39-të dhe shumë afër lindjes, ju po mendoheni se si ta ndihmoni këtë proces në mënyrë natyarle në shtëpi.
Provoni këto veprime:
- Ecja – Provoni një shëtitje. Nuk është metodë e aprovuar që nxit lindjen, por ekspertet besojnë se gjatë ecjes graviteti ndihmon që bebja juaj të zbres më poshtë, duke i bërë presion qafës së mitrës të dilatohet.
- Akupuntura – Përsëri, nuk është diçka e aprovuar. Por, ka fakte që sugjerojnë se kjo praktikë e rregullon qarkullimin e gjakut. Nga kjo stimulohet hapja e qafës së mitrës.
- Seksi – Metodë interesante, apo jo? Ekspertët besojnë se përjetimi i orgazmës ndihmon në nxitjen e kontraksioneve. Ia vlen ta provoni, apo jo?
Kontrolli me ultrazë
Mjeku juaj mund të caktojë një termin për të shikuar lëvizjen e bebës suaj poshtë në drejtim të qafës së mitrës.
Me metoda bashkëkohore të ultrazërit, mund të matet këndi i lëvizjes së kokës së bebës për të shikuar nëse kemi zhvillim poshtë ose jo.
ace_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn est_Latn als_Latn als_Latn